Diari Oficial de la Generalitat Valenciana


Sumari del DOGV 8093, del 27-07-2017 (2017/6155)

RESOLUCIÓ de 30 de juny de 2017, de la Presidència de la Generalitat, per la qual s'atorga la declaració de festa d'interés turístic provincial de la Comunitat Valenciana a La Dansà de la Font de la Figuera.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8093

Data del DOGV
:   27-07-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/6155


Data del document
:   30-06-2017

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * Font de la Figuera, la

RESOLUCIÓ de 30 de juny de 2017, de la Presidència de la Generalitat, per la qual s'atorga la declaració de festa d'interés turístic provincial de la Comunitat Valenciana a La Dansà de la Font de la Figuera. [2017/6155]  
Vista la sol·licitud presentada en la Secretaria Autonòmica de l'Agència Valenciana del Turisme per l'Ajuntament de la Font de la Figuera, de data 27 de setembre de 2016 en què insta la declaració de festa d'interés turístic provincial de la Comunitat Valenciana, per a La Dansà de la Font de la Figuera.  
Després de l'estudi de la documentació que es troba en l'expedient i vistos els informes del cap del Servei d'Assistència i Inspecció Turística de dates 28 d'abril de 2017 i 26 de juny de 2017 i la proposta de la directora general de Turisme, per mitjà de la qual es proposa resoldre favorablement la concessió de la mencionada distinció, de conformitat amb el que disposen els articles 3.1 b), 7.1 i 9.1 del Decret 119/2006, de 28 de juliol, del Consell, regulador de les declaracions de festes, itineraris, publicacions i obres audiovisuals d'interés turístic de la Comunitat Valenciana, resolc:  
  
Primer  
Atorgar el títol honorífic de festa d'interés turístic provincial de la Comunitat Valenciana a La Dansà de la Font de la Figuera.  
  
Segon  
Ordenar, amb data de la present resolució, la inscripció d'ofici de la declaració concedida en el Registre Especial de Festes, Itineraris, Publicacions i Obres Audiovisuals d'Interés Turístic de la Comunitat Valenciana, secció primera: festes d'interés turístic en els termes que assenyala l'article 9 del Decret 119/2006, de 28 de juliol.  
  
  
Tercer  
Ordenar la publicació de la present resolució en els termes establits en l'article 7 del Decret 119/2006, de 28 de juliol, així com en l'article 45.1 de la Llei 39/2015 d'1 d'octubre, del procediment administratiu comú de les administracions públiques.  
  
Quart  
Deixar sense efecte la Resolució de 19 de maig de 2017, de la Presidència de la Generalitat, per la qual s'atorga la declaració de festa d'interés turístic local de la Comunitat Valenciana a la Dansà de la Font de la Figuera.  
  
Contra la present resolució, que posa fi a la via administrativa, podrà interposar-se potestativament recurs de reposició davant de l'òrgan que ha dictat l'acte, en el termini d'un mes comptat des de l'endemà de la publicació, de conformitat amb el que disposen els articles 123 i 124 de la Llei 39/2015 d'1 d'octubre, del procediment administratiu comú de les administracions públiques, o interposar recurs contenciós administratiu davant del Jutjat Contenciós Administratiu de València, dins del termini de dos mesos, comptats des de l'endemà de la publicació, d'acord amb el que estableixen els articles 8, 14, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 30 de juny de 2017.- El president de la Generalitat, p. d. (R 12.02.2016; DOGV 17.02.2016), el secretari autonòmic de l'Agència Valenciana del Turisme: Francesc Colomer Sánchez.